CĒSU NOVADS

Apstiprināta

Rāmuļu pamatskolas direktores p.i.

rīkojums Nr.1-11/23

24.08.2020.

**Epidemioloģiskā drošības un higiēnas prasību ievērošanas kārtība Rāmuļu pamatskolā**

**Covid – 19 laikā**

Izstrādāta saskaņā ar 09.06.2020.

MK noteikumiem Nr. 360

„Epidemioloģiskās drošības pasākumi Covid-19

Infekcijas izplatības ierobežošanai”

Rāmuļu pamatskola (turpmāk - Iestāde) norīko atbildīgo personu, kura koordinē noteikto prasību ievērošanu un uzraudzību. Iestādes darbinieki, izglītojamie, viņu vecāki vai likumiskie pārstāvji ir informēti par minēto procesu un atbildīgo personu, un kontaktinformāciju.

Iestādē netiek pieļauta personu ar elpceļu infekcijas slimību pazīmēm klātbūtne.

Iestāde nodrošina vecākiem vai likumiskajiem pārstāvjiem pieejamu informāciju par:

- to, ka izglītojamie ar infekcijas slimības pazīmēm netiek uzņemti Iestādē;

- rīcību, ja izglītojamajam tiek konstatētas slimības pazīmes,

- pienākumu ievērot pašizolācijas, mājas karantīnas un izolācijas nosacījumus saskaņā ar MK noteikumiem Nr.360;

- nepieciešamību informēt Iestādi par izglītojamā prombūtnes iemeslu.

Izglītojamā vecākiem vai likumiskajiem pārstāvjiem nekāvējoties jāinformē Iestādes atbildīgā persona – skolas medmāsa un direktore, ja izglītojamam konstatēta Covid- 19 infekcija.

Darbinieks un izglītojamais var atgriezties Iestādē tikai ar ārsta norādījumu (kad ārsts ir **noslēdzis darba nespējas lapu vai ir izdota izziņa**).

**Distancēšanās pasākumi**

Lai nodrošinātu distancēšanās iespēju (piemēram, koplietošanas telpu piepildījuma un izglītojamo plūsmas organizēšnas un kontroles nolūkā), Iestāde var izmantot, tai skaitā, šādus rīcības modeļus:

-nosaka atšķirīgu mācību stundu sākuma un beigu laiku dažādām klasēm,

-nosaka Iestādes rīcībā esošo visu telpu kopumu mācību organizācijai un klašu vai grupu izvietošanu,

-organizē mācību procesu, - nodrošina mācību īstenošnu Iestādē, **daļēji attālināti** vai attālināti.

Pirms organizē ārpusstundu aktivitātes, kas nav tieši saistītas ar izglītojamo pieskatīšanu un izglītošanu, tai skaitā bērnu pulciņus vai nodarbības ar dažādu grupu vai klašu izglītojamiem un pieaicinātiem skolotājiem vai pulciņu vadītājiem, Iestāde izvērtē un mazina riskus, paredzot distancēšanās un higiēnas prasību īstenošanu.

Ja, izvērtējot riskus, tiek izlemts organizēt kādu pasākumu, tad to dara tā, lai dotu priekšroku pasākumiem, kur iespējams distancēties, un pasākumiem ārpus telpām.

Iestāde pēc iespējas nodrošina, ka visas mācību aktivitātes un pasākumi notiek katrai izglītojamo grupai vai klasei atsevišķi, iespēju robežās mazinot to izglītojamo skaitu, kas nonāk ciešā kontaktā un iespēju robežās mazina šo grupu vai klašu savstarpējo sastapšanos.

Iestāde organizē izglītojamo un apmeklētāju plūsmu, lai novērstu izglītojamo un vecāku drūzmēšanos Iestādes apkārtnē. Iestāde organizē izglītojamo pieņemšanu un nodošanu vecākiem vai likumiskajiem pārstāvjiem pie Iestādes ieejas.

Iestāde skaidro (sadarbojoties ar izglītojamo vecākiem vai likumiskajiem pārstāvjiem), organizē un pēc iespējas mazina izglītojamo vairākkārtēju došanos ārpus Iestādes teritorijas dienas ietvaros.

Iestāde plāno izglītojamo plūsmu garderobēs, lai novērstu drūzmēšanos.

Iestāde ar ēdinātājiem (virtuvi) vienojas par labāko risinājumu, ievērojot Iestādes esošo mācību stundu sarakstu/plānojumu, kā arī ņemot vērā iestādē pastāvošo izglītojamo plūsmu plānojumu, lai mazinātu to izglītojamo skaitu, kas nonāk ciešā kontaktā, un iespēju robežās mazina šo grupu vai klašu savstarpējo sastapšanos.

**Higiēnas nodrošināšana**

Bieži un rūpīgi jāmazgā rokas ar ūdeni un ziepēm, īpaši pirms un pēc ēšanas, pirms un pēc tualetes apmeklējuma, pēc pastaigas ārā. Roku mazgāšanu jāveic vismaz 40 sekundes. Roku nosusināšanai jālieto vienreiz lietojamie dvieļi vai stingri jākontrolē, lai izglītojamie lietotu dvieļus atbilstoši individuālajam marķējumam. Iestādē māca izglītojamos pareizi mazgāt rokas, ievērojot SPKC mājaslapā publicētos ieteikumus „Roku mazgāšana”; Animācjas filma bērniem par roku higiēnas ievērošanu (skatīt te - <https://www.youtube.com/watch?v-vDIFPEoCnRo&feature=youtu,be>).

Atrodoties Iestādē **jālieto maiņas apavi**. Pēc apavu maiņas jāmazgā rokas.

Iestāde nodrošina visiem izglītojamajiem, darbiniekiem, pakalpojumu sniedzējiem un citiem iestādes apmeklētājiem iespēju ievērot roku higiēnu. Iestādē ir izvietota izglītojamiem pieejama, skaidri salasāma informācija ar atgādinājumu par higiēnu, tai skaitā tualetes telpās.

Iestāde nodrošina, ka izglītojamie un darbinieki pēc iespējas lieto tikai personīgos rakstāmpiederumus. Iestādē skaidro un iespēju robežās mazina rakstāmpiederumu nodošanu no vienas personas citai.

Iespēju robežās samazina kopīgi lietojamo virsmu un priekšmetu skaitu (t. sk. skārienjūtīgie ekrāni, datori, tastatūras, peles u.c.) un vietās, kur tas nav iespējams, (piemēram-datorklases) pastiprināti tīra koplietojamās virsmas.

Regulāri vēdina telpas vai nodrošina labu mehānisko ventilāciju.

Regulāri veic telpu uzkopšanu. Rūpīgi tīra visas koplietošanas virsmas (piemēram-durvju rokturus, galdu virsmas, krēslu roku balstus un atbalsta virsmas, virsmas tualetēs, ūdens krānus, skārienjūtīgās ierīces), pielietojot dezinfekcijas līdzekļus.

Iestāde ierobežo darbinieku, apmeklētāju skaitu un to sastāva mainību.

Iestāde organizē izglītojamo pieņemšanu un nodošanu vecākiem vai likumiskajiem pārstāvjiem pie Iestādes ieejas vai teritorijā, lai mazinātu pulcēšanās iespējas un ievērotu distancēšanos.

Iespēju robežās organizē iekšējās norises un pasākumus (ēdienreizes, nodarbības, pastaigas, TV skatīšanos, spēles u.tml.) noteiktas klases vai grupas ietvaros, lai nodrošinātu distancēšanos. **Pasākumos nedrīkst piedalīties personas ar elpceļu slimības simptomiem**.

Iestāde iespēju robežās samazina koplietošanas telpu klāstu un vienlaicīgu izmantošanu vairākām izglītojamo grupām (piemēram, ēdināšanu organizē atsevišķā laikā vai telpā, mācību vai grupas telpā, ja iespējams nodrošina 2 metru distanci starp galdiem).

**Pirmskolas grupās** organizē bērnu pieņemšanu un nodosānu vecākiem pēc iespējas pie iestādes ieejas vai teritorijā, lai mazinātu pulcēšanās iespējas un ievērotu distancēšanos.

Jaunāko grupu bērniem, organizējot adaptāciju pirmsskolas Iestādē, iespēju robežās, to nodrošina bez vecāku vai likumisko pārstāvju klātbūtnes, vienojoties par noteiktu bērna ierašānās un izņemšanas laiku. Ja nepieciešama vecāku vai likumisko pārstāvju klātbūtne, tad Iestāde to nodrošina pēc iespējas nošķirti no citiem, piemēram, atsevišķā telpā.

Pēc iespējas gultas Iestādē izvieto tālāk vienu no otras. Bērnu guldināšanā, ja iespējams, ievēro principu – „galva pret kājām”.

Ēdināšanu organizē grupas telpā.

Iestāde rūpīgi izvērtē koplietošanas priekšmetus un rotaļlietas grupas telpās un izņem no aprites to, ko nevar regulāri katru dienu pienācīgi mazgāt un dezinficēt (pārsvarā attiecas uz tādām lietām, kuras bērni liek mutē vai citādi piesārņo ar elpceļu izdalījumiem). Regulāri veic rotaļlietu mazgāšanu, izmantojot mazgāšanas līdzekļus. Iestādē neizmanto mīkstās un citas rotaļlietas, kuras nav iespējams mazgāt, kā arī **audzēkņi nenes uz Iestādi rotaļlietas no mājām**. **Rotaļlietu dezinfekcija nav pieļaujama.**